पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन की किल्लत के बीच कोरोना से पीड़ित मरीजों के लिए एक अच्छी खबर यह है कि कैंट के सिविल अस्पताल में रोजाना 100 सिलेंडर ऑक्सीजन तैयार होगी। शुक्रवार को कैंट सिविल अस्पताल के पीएमओ से जगह मांगी गई थी। करीब तीन घंटे के अंदर पीएमओ ने जगह चिन्हित करके सिविल सर्जन को सूचित कर दिया।
सीएमओ ने जगह फाइनल होते ही एनएचआई के अधिकारियों को मौके पर भेजा। जिन्होंने मौके पर पहुंचकर नींव खोद दी है। पीएमओ डाॅ. राकेश सहल ने बताया कि 15 दिन में ऑक्सीजन प्लांट तैयार करने का लक्ष्य है जिसके तैयार होने के बाद ही इसमें मशीनें लगा दी जाएंगी।
इन मशीनों से रोजाना 100 सिलेंडर के लिए ऑक्सीजन तैयार होगी। इससे ऑक्सीजन की किल्लत दूर होगी और कोरोना मरीज को जिंदगी को बचाने में मदद मिलेगी। फिलहाल कैंट सिविल अस्पताल के पास अपना ऑक्सीजन टैंक है, जिससे अस्पताल में पाइप के जरिए गैस की सप्लाई होती है। अस्पताल फिलहाल डिस्ट्रीब्यूटर से मिलने वाली ऑक्सीजन पर निर्भर है। सिविल अस्पताल कैंट में दाखिल कोरोना के मरीजों की संख्या 90 हो चुकी है। अस्पताल के आपातकालीन वार्ड को कोरोना मरीजों के लिए चलाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn